Pàirc Nàiseanta Loch Laomainn agus nan Tròisichean

B' e Pàirc Loch Laomainn agus nan Tròisichean a' chiad Phàirc Nàiseanta riamh ann an Alba a chaidh a stèidheachadh ann an 2002. Tha e a' gabhail a-steach Na Tròisichean, Loch Laomainn, Bràghad Albainn agus pàirt de Chomhghall a tuath. 

 Suidheachadh 
Tha a' phàirc suidhichte aig ceann a deas na seann Ghàidhealtachd, ceàrn monadail na h-Alba san robh Gàidhlig aig a' mhòr-shluagh gu ruige toiseach na 20mh linn. Tha i a' sìneadh thar crìochan Leamhnachd, roinn-dùthcha àrsaidh, eachdraidheil. 

 Ainmean-àite agus cànan nan daoine 
Mar sin, 's iad ainmean-àite Gàidhlig as lìonmhoire ann an crìochan na pàirce, ged a gheibhear feadhainn mar chuimhneachain air an t-seann chainnt Bhreatannach, ris an abrar Cuimbris no Breatannais. Mar eisimpleir, theirear gun robh Clach nam Breatann(ach) ann an Gleann Falach a' comharrachadh fìor iomall a tuath na rìoghachd aca.

'S i a' Ghàidhlig as motha a th' air a làrach fhàgail air feadh a' cheàirn seo. Ri linn seo, gheibhear pailteas ainmean Gàidhlig a' mìneachadh cruth na tìre, mar a tha alt, bealach, beinn, cnoc, coire, creag, druim, gleann, maol, meall, sìthean (sìdhean), sròn, stob is tom.

 Slighean Coiseachd 
Gheibhear sia Slighean Mòra na dùthcha a' sìneadh tarsaing air a' Phàirc Nàiseanta seo. Tha Slighe Taobh an Iar na Gàidhealtachd a' ruith o iomall Ghlaschu gu ruige An Gearasdan fad 96 mìltean (154 km), agus a' lùbadh taobh bruaichean Loch Laomainn. Mar cheangal eadar Calasraid is Inbhir Snàthaid, tha Slighe Mhòr nan Tròisichean a' dol tarsaing air an tèarmann nàdair as motha san dùthaich agus tha Slighe Rob Ruaidh a' ceangal Pàirc Nàiseanta Loch Laomainn ri Pàirc Nàiseanta a' Mhonaidh Ruaidh.

Easan 

Tha grunnan easan aithnichte anns a' phàirc.

 An Sruth Bàn
 Eas na Beinne Glaise
 Eas Falach
 Eas Dochart
 Eas Aodann Ambail
 Eas Lànaigh
 A' Bhreac Linn
 Eas Inbhir Snàthaid

 Lochan 
Lorgar 22 loch ann an crìochan na Pàirce Nàiseanta seo, agus 3 dhiubh nan lochan-mara aig a bheil 39 mìltean de chladaichean. 'S e Loch Laomainn as motha dhiubh gu lèir, oir tha e 24 mìltean a dh'fhaid agus nas doimhne na an Cuan a Tuath aig a' bhad as doimhne dheth. Tha Loch Ceiteirein sna Tròisichean a' solar uisge do Ghlaschu bho 1859.
 Loch Àth Chrathaidh
 Loch na h-Àirde
 Loch Innse Mo Cholmaig
 Loch Aircleid (à airc-leathad)
 Loch Chon
 Loch Dochart
 Loch Doine
 Loch Èireann
 Loch Aic (Eachaig)
 Loch Goill
 Loch Iubhair
 Loch Ceiteirein
 Loch Laomainn
 Loch Long
 Loch Lùdnaig
 Loch Slòigh
 Loch Bheannchair
 Loch Bheothail

 Beanntan 
Gheibhear 21 bheinn "Rothach" (còrr is 3,000 troigh a dh'àirde) agus 19 beanntan "Corbett" (eadar 2,500 is 3,000 troigh) sa Phàirc Nàiseanta.

Seo cuid de na beanntan as aithnichte.

 An Caisteal
 Am Binnean
 Beinn a' Chlèibh
 Beinn a' Choin
 Beinn a' Chròin (Chròthain)
 Beinn an t-Sìthein
 Beinn Bheula
 Beinn Bhreac
 Beinn Chaorach
 Beinn a' Chùirn
 Beinn Dubh
 Beinn na Dubh Chreige
 Beinn Each
 Beinn Ime
 Beinn an Lochain
 Beinn Luibhean
 Beinn Mhòr
 Beinn nan Imirean
 Beinn Narnain (no, Beinn Bheàrnan)
 Beinn Odhar
 Beinn Ruadh
 Beinn Tulaichean
 Beinn Ùird (an t-Òrd bho thùs)
 Beinn Chaluim
 Beinn Dòmhnaich
 Beinn Lididh
 Beinn Laomainn
 Beinn Laoigh
 A' Bheinn Mhòr
 Beinn Ois
 A' Bheinn Mheadhain
 A' Bheinn Mheanbh
 Beinn Mhùrlaig (tè mun iar air Loch Laomainn is tè gu deas air Loch Èireann)
 An Greusaiche Crom (Beinn Artair)

 Àirdean Eile 

 Cnoc Còinnich
 An Creachann Mòr
 Creag Mhic Ranaich
 Cruach Àrdrain
 An Dùn
 Feurach (mar a chithear e o Na Srathaibh, air neo, Fiarach)
 Meall an Fhùdair
 Meall an t-Seallaidh
 Meall Buidhe
 Meall Glas
 Meall Mòr
 Meall na Feàrna
 Meall Reamhar
 Sgiath Chùil
 Sgiath Chrom
 Sgorach Mòr
 Stob Binnein (as dòcha à Stob Innein)
 Stob a' Choire Chreagaich
 Am Breac
 An Stob

 Glinn is Srathan 

 Gleann Ambail
 Gleann a' Chròtha
 Gleann Dùbhghlais
 Gleann Falach
 Glean Fhionnaird (à Fionn Àird)
 Gleann Fhionnghlais
 Gleann Freòin
 Gleann Chonghlais
 Gleann Luis
 Gleann Masain
 Gleann Ògail
 Gleann a' Bhranndair
 Na Srathaibh (no, Srath Chill Fhaolain)

 Tuineachasan 
San 18mh linn, cha b' i ach Gàidhlig a bh' air bilean muinntir an àite ann am bailtean leithid Both Chuidir, Calasraid, Obar Phuill, Lus agus An t-Àrar. B' i Gàidhlig a bh' aig a' mhòr-chuid de dhaoine taobh Both Chanain agus Port na Tèadhaich gus an 19mh linn. Chaidh na daoine mu dheireadh aig an robh Gàidhlig a chlàradh sna 1950an, far an robh iad a' còmhnaidh ann am bailtean leithid Both Chuidir, Ceann Drochaid agus Cill Fhinn.
 Obar Phuill
 Àird an t-Sionnaich
 Àird a' Ghartain
 Àird Laoigh
 An t-Àrar
 Am Bealach
 Baile Mo Thatha
 Both Chuidir
 Am Blàr Mòr
 Ceann Drochaid (Brig O' Turk)
 Calasraid
 A' Chrìon Làraich
 Croit Sheumaidh
 Drumainn
 Gart a' Chàirn
 An t-Inbhir Beag
 Inbhir Lòch Làraig
 Inbhir Dhùbhghlais
 Cill Fhinn
 Cill Mo Chùg
 Cill Mhunna
 Lus
 Port na Tèadhaich
 Rubha Àird Eònain
 Am Port Mòr
 An t-Iomaire Riabhach (Srath Eadhair)
 Sròn a' Chlachair
 An Tairbeart
 Taigh an Droma

 Ceanglaichean a-mach 
 Loch Lomond and the Trossachs National Park - Duilleag oifigeil
 BBC:Naidheachdan: Casg campachaidh ga leudachadh, 2015-01-14

Roinn-seòrsa:Cruinn-eòlas na h-Alba
Roinn-seòrsa:Pàircean Nàiseanta na h-Alba